cyanic-selkie/wikianc huggingface dataset:
Felice Gimondi
Gimondi voitti Ranskan ympäriajon amatööriversiona pidetyn Tour de l’Avenir -kilpailun vuonna 1964. Seuraavana vuonna hän siirtyi ammattilaiseksi Salvarani-talliin ja pääsi viime hetkellä mukaan Ranskan ympäriajoon joukkuetoverinsa tilalle. Gimondi ajoi yllättäen kilpailun voittoon nousten kansallissankarin asemaan Italiassa.
Gimondi sijoittui Italian ympäriajon kokonaiskilpailussa kolmen parhaan joukkoon ennätykselliset yhdeksän kertaa: kolmen voiton lisäksi hän oli kahdesti toinen ja neljästi kolmas.
Pyöräilyn monumenteista Gimondi voitti Lombardian ympäriajon 1966 ja 1973, Pariisi-Roubaix’n 1966 sekä Milano–San Remon 1974.
Annelies Verbeke
pienoiskuva|Annelies Verbeke Helsingin kirjamessuilla 2011. Annelies Verbeke (Dendermonde, 6. helmikuuta 1976) on belgialainen kirjailija, joka kirjoittaa flaamiksi. Häneltä on suomennettu romaanit Nuku! (2003) ja Kalanpelastaja (2009).
Felice Gimondi
Puolalaisen Daniel Marszalekin kehittämän ranking-listan mukaan Gimondi on kaikkien aikojen seitsemänneksi paras miesammattipyöräilijä.
Annelies Verbeke
Ura
Verbeke on opiskellut germaanisia kieliä Gentin yliopistossa ja käsikirjoittamista Brysselin Erasmuskorkeakoulussa. Verbeken näytelmä Dogdreaming palkittiin yhtenä kahdestatoista näytelmästä European Pitch Pointissa 2003. Verbeke on julkaissut romaanit Nuku! (2003), Reus (”jättiläinen”, 2006), Kalanpelastaja (2009) ja Dertig dagen (”kolmekymmentä päivää”, 2015).
École nationale des ponts et chaussées
thumb|Logo École nationale des ponts et chaussées (École des Ponts ParisTech, École des Ponts et Chaussées) on ranskalainen luonnontieteen, insinööritieteiden ja tekniikan alojen korkeakoulu. Sitä kutsutaan yleensä ranskaksi nimellä "Ponts et Chaussées", "les Ponts" tai "École des Ponts ParisTech".
Daniel-Charles Trudainen perusti vuonna 1747 nimellä "École royale des ponts et chaussées" kouluttaakseen insinöörejä siltojen ja teiden runkoja varten, ja se on yksi Ranskan vanhimmista ja arvostetuimmista grandes écolesista. Hänet tunnetaan parhaiten insinöörikoulutuksestaan, jonka opiskelijoita ja alumneja kutsutaan nimellä "Ingénieur des Ponts et Chaussées".
Dominion (HammerFallin albumi)
Dominion on ruotsalaisen power metal -yhtyeen HammerFallin yhdestoista studioalbumi, joka julkaistiin 16. elokuuta 2019.
Comfortably Numb
Comfortably Numb on rock-yhtye Pink Floydin kappale vuodelta 1979. Se on yhtyeen The Wall -albumilla. Kappale tunnetaan etenkin David Gilmourin kitarasooloista.
Kappale julkaistiin vuonna 1980 singlenä Australiassa, Kanadassa, Japanissa, Uudessa-Seelannissa ja Yhdysvalloissa. Se saavutti vuonna 1988 Yhdysvalloissa sijan 24 Mainstream Rock -listalla.
Trierin tuomiokirkko
Trierin tuomiokirkko on kirkko Trierin kaupungissa ja Saksan vanhin katedraali. Rakennus on yksi tärkeimmistä jäljellä olevista varhaisromaanisen tyylin kirkoista ja se on suurimmaksi osin peräisin 800-luvulta, joskin vanhempia osia on säilynyt. Frankit ja normannit tuhosivat kaksi aiempaa kirkkoa, joten tuomiokirkosta rakennettiin linnoitusmaisen jykevä.
Konstantinus Suuren äiti Pyhä Helena lahjoitti katedraalille Jeesuksen saumattoman paidan, jonka hänen väitetään löytäneen Pyhältä maalta. Trieristä tuli ensimmäinen suuri kristillinen pyhiinvaelluskohde Pohjois-Euroopassa. Muita tärkeitä pyhäinjäännöksiä ovat Pyhän Helenan pääkallo ja Jeesuksen ristiinnaulitsemisessa oletettavasti käytetty naula.
Trierin tuomiokirkko on Unescon maailmanperintökohde.
Partacollie
Partacollie (Bearded Collie) on skotlantilainen koirarotu, joka kuuluu lammas- ja karjakoiriin. Se tunnettiin aiemmin myös nimillä Highland Collie ("ylämaancollie"), Mountain Collie ("vuoristocollie") ja Hairy Mou'ed Collie.
Ulkonäkö
Partacollien pään tulee olla hyvässä suhteessa koiran runkoon. Kirsu on suuri ja yleensä musta. Vahvat leuat ja suuret hampaat. Purennan tulisi olla täydellinen leikkaava purenta, mutta myös tasapurenta sallitaan. Silmät ovat suuret ja lempeät, korvat keskikokoiset sekä riippuvat. Partacollien selän pitäisi olla suora, rintakehän syvä ja tilava. Häntä on suora ja kiinnittynyt matalalle, siinä on runsaasti turkkia. Raajat ovat suorat, ja tuuhean karvan peitossa. Erityistuntomerkkinä on pitkäkarvainen karvapeite. Aikuisen koiran turkki on kaksikerroksinen: pohjavilla on pehmeää ja peitinkarva kovaa sekä säänkestävää. Sallitut värit ovat hiekanvärinen, punakellertävä, ruskea, sininen, harmaa eri sävyissään, liuskekivenharmaa ja musta - joko valkoisin merkein tai ilman. Urosten säkäkorkeus vaihtelee 53–56 cm ja narttujen 51–53 cm välillä.
Luonne ja käyttäytyminen
Partacollie on iloinen, työskentelyintoinen koira, joka vaatii omistajaltaan huumorintajua. Se on hieman pehmeä ja useat yksilöt ovat hieman ääniherkkiä, partacollie pitäisikin jo pentuna totuttaa monipuolisesti eri ääniin rauhallisesti. Se tulee hyvin toimeen myös muiden koirien kanssa, mutta tarvitsee ehdottomasti ympärilleen ihmisiä. Omistajan täytyykin varautua, että partis seuraa jokaista liikettään herkeämättä. Partacollie on myös lojaali ystävilleen ja tuntemattomillekin. Paimennustaipumuksiin ei ole kiinnitetty paljoa huomiota viime vuosina, mutta niitä silti esiintyy ja koirat saattavat alkaa paimentaa esimerkiksi autoja ja lapsia. Rotuyhdistys suosittelee jalostusyksilöiden luonnetestaamista. Partis ei ikinä ole aggressiivinen, mutta jos sillä on liian vähän tekemistä, se hermostuu nopeasti.
Alkuperä
Partacolliella ei ole tarkkaa syntymäaikaa rotuna, mutta sitä tiedetään esiintyneen Skotlannissa jo vuosisatojen ajan. Erään teorian mukaan se polveutuisi pitkäkarvaisesta ja lyhytkarvaisesta colliesta sekä bordercolliesta, joihin olisi sekoittunut 1500-luvulla Skotlannin rannikolle hylättyjä polski owczarek nizinnyn esi-isiä. Toisen, vallitsevan teorian mukaan se olisi polski owczarek nizinnyn ja komondorin sekä mahdollisesti myös joidenkin muiden keskieurooppalaisten rotujen välisen risteytyksen tulos.
Skotlannissa mainittiin partacollien kaltaisen rodun olemassaolosta jo 1500-luvulla. Alkuperäinen käyttötarkoitus oli lampaiden paimentaminen ja karjanajo. Koiran piti olla työkykyinen ja luonteeltaan riittävän kova, sekä hyvärakenteinen ja voimakas. Kuitenkin koirien tyyppi oli aluksi hyvin vaihteleva, kunnes sitä alettiin vakiinnuttaa 1800-luvun loppupuolella. Nykyinen tyyppi sai lopullisen muotonsa 1940-luvulla, kun G. Olive Willison alkoi kasvattaa rotua Bothkennar-kennelissään. Englannissa perustettiin partacollielle rotuyhdistys vuonna 1957 ja samana vuonna ensimmäiset partacolliet tuotiin Suomeen. Jo kaksi vuotta myöhemmin ensimmäinen pentue rekisteröitiin Suomen kennelliittoon. Suomen Partacolliet -rotujärjestö perustettiin vuonna 1971.
Nykyinen tilanne
Rodun rekisteröintimäärät vaihtelevat melko paljon vuosittain, mutta rotu ei yllä suosituimpien listalle. Jalostusyksilöiden määrä on pieni, ja koirien taustoilta löytyvät samat nimet. Toisinaan tuodaan ulkomailta koiria, joiden suvut ovat vieraat suomalaisille yksilöille tai käydään ulkomailla astuttamassa narttuja.
Nykyinen käyttö
Partacollie on säilyttänyt työskentelyyn sopivan luonteensa, mutta koska paimenilla ei ole sille kysyntää, harrastetaan koirien kanssa muita lajeja. Näyttävänä koirana turkkinsa ansiosta partacollie on jo yleinen rotu koiranäyttelyissä. Muissakin lajeissa partacollie on osoittanut kykynsä, rodusta löytyy jo useampia agility- ja TOKO –valioita. Partacolliella on myös PK-oikeudet, joten se saa osallistua palvelus- ja pelastuskoirakokeisiin.
Terveys
PEVISA:n (Perinnöllisten vikojen ja sairauksien vastustamisohjelma) mukaan partacollie tulee olla lonkka- ja kyynärkuvattu ennen jalostuskäyttöä. Suomalaisista partacollieista kuvataankin lähes puolet. Myös silmien tarkastuttamista suositellaan. Rodussa esiintyy jonkun verran autoimmuunisairauksia, vaikka ne ovatkin olleet suomalaisilla yksilöillä harvinaisia. Purentaviat ovat myös melko yleisiä.
Hoito
Jo pentuna partacollie on totutettava turkinhoitoon, vaikka pentukarva ei takkuunnu helposti. Turkin yksilöllisistä eroista riippuen aikuisen koiran turkkia voi joutua harjaamaan kerran viikossa tai harvemmin, kerralla useampia tunteja. Lenkkien jälkeen turkista täytyy kerätä pois siihen tarttuneet heinät ja risut. Kunnon pesua ei tarvita usein, mutta kura-aikana turkista kannattaa huuhdella hiekka ja kura pois joka lenkin jälkeen. Talvella turkki kerää lumipaakkuja, jotka täytyy sulattaa. Harjauksessa oikea tekniikka ja kunnon välineet ovat todella tärkeitä. Karvaa ei esimerkiksi saa harjata hiekkaisena, koska silloin se katkeilee.
Belgian Grand Prix 1991
Belgian Grand Prix 1991 oli 511. Formula 1 -osakilpailu. Se ajettiin 25. elokuuta 1991 Circuit de Spa-Francorchamps -radalla Belgiassa. Kilpailun voitti McLaren-tallissa ajanut Ayrton Senna, ja toiseksi kaasutteli hänen tallikaverinsa Gerhard Berger. F1-debyyttinsä teki Michael Schumacher.
Perttijärvi
Perttijärvi on:
Tetricus II
Gaius Pius Esuvius Tetricus, usein Tetricus II, oli Gallian keisarikunnan viimeisen keisarin Tetricus I:n poika. Hänen syntymä- ja kuolinvuotensa sekä elämänsä vaiheet ennen vuotta 273 ja vuoden 274 jälkeen ovat tuntemattomia tai epäselviä. Tetricus I nimitti hänet caesariksi keväällä tai kesällä 273, mutta on esitetty että nimitys olisi tapahtunut vuonna 271 tai 272. Tetricus II sai myös arvonimen princeps iuventutis ('nuorison johtaja'). Tammikuun ensimmäisenä päivänä vuonna 274 molemmat Tetricukset olivat konsuleina. Kesällä 274 heidät kuitenkin kukisti Rooman keisari Aurelianus. Aurelianus esitteli Tetricuksia triumfissaan mutta antoi armahtaa heidät. Tetricus I nimitettiin jopa Lucanian maaherraksi (corrector Lucaniae) ja Tetricus II pääsi Rooman senaattiin.
Teuvo Peltoniemi
Peltoniemen tärkeimmät pitkäaikaiset työprojektit ovat Suomessa Lasinen lapsuus -toiminta, Päihdelinkki-verkkopalvelu, Promille-tekstiviestipalvelu, päihdetiedotusseminaarit, sekä EU:ssa päihdetelematiaverkosto Prevnet Network ja päihdeperhetyöverkosto Encare.
Peltoniemi on myötävaikuttanut monien päihdekysymysten, perheväkivallan, lasten ruumiillisen kurituksen ja seksuaalisen hyväksikäytön, nopeusrajoitusten sekä nettiriippuvuuden nousemiseen julkisen keskustelun kohteeksi .Hänen Kohti parempaa maailmaa -teoksensa suomalaisista utopiayhteisöistä on edelleen alan perusteos.
Teuvo Peltoniemi ja hänen hankkeensa ovat saaneet merkittäviä tunnustuksia, kuten Valtionpalkinnon 2011 ”esimerkillisestä ja ennakkoluulottomasta tiedonjulkistamistyöstä”, Vuoden tiedetoimittajan palkinnon 2007 , Vuoden tiedottajan palkinnon 2006 , sekä Pääministerin Parhaat tietoyhteiskuntakäytännöt 2006 erikoispalkinnon Päihdelinkistä.
Kirjallinen tuotanto
Tietokirjailijana ja tiedetoimittajana Peltoniemi on kirjoittanut, toimittanut tai kääntänyt 18 kirjaa, jotka käsittelevät alkoholia, huumeita, perheväkivaltaa, lasten seksuaalista hyväksikäyttöä, liikennettä, utopiasiirtolaisuutta ja tietoyhteiskuntaa. Hän on tuottanut lähes 500 kotimaista ja kansainvälistä artikkelia tai esitelmää. Hän on median paljon käyttämä asiantuntija päihde- ja riippuvuusasioissa.
Kirjoittaja Toimittaja
Joonialainen luonnonfilosofia
thumb|Muinaisen Joonian alue. Joonialaiseksi luonnonfilosofiaksi kutsutaan antiikin Kreikan esisokraattisen filosofian haaraa, joka alkaa Thaleesta, Anaksimandroksesta ja Anaksimeneesta. He olivat kaikki kotoisin Joonian Miletoksesta, Anatolian Aigeianmeren puoleiselta rannikolta.
”Joonialainen koulukunta”
Ajatus joonialaisesta filosofian koulukunnasta on jossain määrin harhaanjohtava. Vaikkakin Joonia oli alkuvaiheessa länsimaisen filosofian keskus, joonialaisen luonnonfilosofian edustajat, joihin voidaan lukea edellä mainittujen lisäksi muun muassa Herakleitos, Anaksagoras ja Arkhelaos, esittivät niin erilaisia näkemyksiä, ettei heidän voida katsoa muodostavan yhtenäistä koulukuntaa. Thales, Anaksimandros ja Anaksimenes luetaan yleensä kuuluviksi miletoslaiseen koulukuntaan, mutta muiden luokittelu koulukuntiin on selvästi vaikeampaa.
Aristoteles käytti näistä ajattelijoista nimitystä fysiologoi, ”ne jotka keskustelevat luonnosta”, mutta hän ei lukenut heitä yhteen ”joonialaiseksi koulukunnaksi”. Luokittelun alkuperä voidaan jäljittää toisella vuosisadalla eläneeseen filosofian historioitsijaan Sotioniin. Myöhemmin sen on tehnyt tunnetuksi ennen kaikkea Diogenes Laertios, joka jakoi filosofian alkuperän kahteen, joonialaiseen ja italialaiseen filosofiaan.
Diogeneen mukaan joonialainen luonnonfilosofia on luonut sen perustan, josta lähtevä perimyslinja johtaa lähes kaikkiin merkittävimpiin kreikkalaisiin filosofeihin ja koulukuntiin: Sokrateehen, Platoniin ja hänen Akatemiaansa, Aristoteleehen ja hänen peripateettiseen kouluunsa, kyynikoihin, ja stoalaisiin. Italialaiseen filosofiaan kuului puolestaan Pythagoraasta alkava esisokraattisen filosofian haara, josta ovat kehittyneet pythagoralaisten lisäksi elealaiset, skeptikot ja epikurolaiset.
Filosofia
Miletoslaisen koulukunnan edustajista teki poikkeuksellisen se, että he alkoivat ensimmäisenä teoretisoida asioita. Ajattelu siirtyi mytologisesta ajattelusta (mythos) teoreettisen ajattelun (logos) puolelle. Luonnonfilosofit pyrkivät selittämään universaaleja ja yleisiä asioita, ja uskoivat, että kaikki maailmankaikkeuden asiat ovat lähestyttävissä ihmisjärjellä. Monet joonialaisen luonnonfilosofian edustajat olivat ennen kaikkea metafyysisiä kosmologeja, jotka pyrkivät selittämään aineen luonnetta fysikalistisesti.
Monet esisokraattiset luonnonfilosofit ajattelivat, että vaikka aine voikin muuttua muodosta toiseen, kaikella aineella on jokin yhteinen perusta, joka ei muutu. Ajattelijat eivät olleet yhtä mieltä siitä, mikä tämä yhteinen perusta olisi, eivätkä he käyttäneet kokeita sen selvittämiseksi. Sen sijaan he hyödynsivät ennen kaikkea abstraktia päättelyä. Koska selityksissä ei turvauduttu mytologioihin, heistä tuli länsimaisen perinteen ensimmäisiä varsinaisia filosofeja.
Vähä Heinäjärvi (Orivesi)
Vähä Heinäjärvi on Pirkanmaalla Oriveden Längelmäen Ristijärven lähellä sijaitseva järvi.
Maantietoa
Järven pinta-ala on 9,1 hehtaaria ja se on 700 metriä pitkä ja 250 metriä leveä. Se sijaitsee Juupajoen itäpuolella ja Längelmäen pohjoispuolella olevalla mäkisellä ylänköalueella mäkien viereisessä painaumassa. Sen itäpuolella kohoaa kallioinen Saunavuori 40 metrin korkeuteen, mutta muut rannat ovat alavaa metsämaata. Järvellä ei ole kartan mukaan saaria ja järvi on melko selväpiirteinen järvi. Sen rantaviivan pituus on 1,8 kilometriä ja sen rannat ovat pääasiassa metsämaata tai suomaata. Lounaispuolella Ison Heinäjärven väliin jäävällä kannaksella sijaitsee entinen maatila, jossa on nykyään vapaa-ajan asunto. Sinne tulee metsätie Petääjärveltä. Järven itärantaan saapuu metsäautotie Maunuksesta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 124,0 metriä mpy. Siihen laskee kaksi luontaista ojaa. Pohjoisrantaan tulee Kartiskajärven ja itärantaan Naurisjärven laskuoja. Heinäjärven laskuoja on Heinäoja, joka lähtee järven länsipäästä. Siihen yhtyy alempana myös Ison Heinäjärven laskuoja. Heinäoja laskee kahden kilometrin päässä Pieneen Valkeajärveen, josta vesireitti jatkaa Valkeajokena Vähään Petääjärveen ja josta vesireitti jatkaa päätyen lopulta Sahajokeen.
Historiaa
Vuoden 1958 peruskartassa lounaisranna lähellä sijainnut maatila oli jo viljelyssä. Osa sen pelloista metsitettiin ennen vuoden 1977 kartan julkaisua, mutta nykyään peltoja ei enää ole.
Autoclave
Autoclave oli yhdysvaltalainen indie rock -yhtye, joka perustettiin Washingtonissa kesällä 1990. Yhtye jäi varsin lyhytikäiseksi projektiksi, sillä se hajosi jo vuonna 1991 ehdittyään julkaista vain yhden albumin, Dischord Records -indielevymerkin kustantaman Autoclaven.
Hikaru Sulu
thumb|John Cho esittää Hikaru Sulua elokuvassa [[Star Trek (elokuva)|Star Trek (2009)]] Hikaru Sulu on kuvitteellinen henkilö Star Trek -universumissa. Sulu on avaruuslentäjä, arvoltaan luutnantti ja U.S.S. Enterprisen pääohjaaja. Hän on aasialainen.
Sulu on tarkka ja huolellinen lentäjä, jota muu miehistö ja päällystö pitää arvossa. Hän on miekkojen ja käsiaseiden keräilijä ja niiden jonkin tason asiantuntija. Tämä hänen harrastuksensa tulee erityisesti esiin jaksoissa Naked time ja Shore leave.
Alkuperäissarjassa ja siihen perustuvissa elokuvissa Sulua esitti amerikanjapanilainen näyttelijä George Takei. Uusissa elokuvissa roolissa on nähty John Cho.
Sulun hahmo luotiin, koska sarjan keksijä Gene Roddenberry piti japanilaisia erityisessä arvossa; näin hän asian ainakin selitti haastattelussa, joka tehtiin TNG-sarjan esittelynä ja jonka yhteydessä nähtiin ensi kerran julkisesti alkuperäinen pilotti "The Cage" ja jonka varsinaisena juontajana toimi TNG-sarjan Enterprisen kapteeni Patrick Stewart.
Sulun tytär vilahtaa aliluutnantin arvoisena ohjaajana elokuvassa Star Trek – sukupolvet.
Sulu itse nähdään viimeksi vanhan sarjan viimeisessä elokuvassa kommodorin arvoisena laivanpäällikkönä.
Miesten yleisluistelun maailmanmestaruuskilpailut 1910
Yleisluistelun maailmanmestaruudesta kilpailtiin Helsingissä 5.-6. maaliskuuta 1910. Vain miehet kilpailivat. Moskovan Sokol seuraa edustanut Nikolai Strunnikov voitti mestaruuden. Lopullisiin pisteisiin huomioitiin vain kaikki matkat loppuun saakka luistelleiden sijoitukset.
Miesten yleismestaruus
<br style="clear:both;"/>
Enkeleitä Broadwaylla
Enkeleitä Broadwaylla (Guys and Dolls) on vuonna 1955 ensi-iltansa saanut Joseph L. Mankiewiczin ohjaama elokuvamusikaali.
Se on elokuvaversio Abe Burrowsin ja Jo Swerlingin vuoden 1950 musikaalista Guys and Dolls. Musikaali taas perustuu Damon Ranyonin novelleihin, jotka on koottu 1931 ilmestyneeksi antologiaksi Guys and Dolls.
Juoni
Kuuluisa uhkapeluri Sky Masterson (Marlon Brando) lyö Detroitin kanssa tuhannen dollarin vedon siitä, että hän saa Detroitin valitseman naisen lähtemään illalliselle kanssaan. Nathanin valinta on tiukkapipoinen Pelastusarmeijan kersantti Sarah Brown (Jean Simmons).
Tuotanto
Elokuvan pohjalla oleva musikaali sai ensi-iltansa vuonna 1950 Broadwayllä missä sitä esitettiin yli tuhat kertaa. Elokuvaversioon musiikkia muutettiin hieman, siitä poistettiin viisi kappaletta ja siihen kirjoitettiin kolme uutta kappaletta. Marlon Brandon rooliin kaavailtiin alun perin tanssitähti Gene Kellyä, mutta MGM-studio kieltäytyi lainaamasta Kellyä. Lisäksi tuottaja Samuel Goldwyn halusi rooliin nimenomaan Brandon, joka oli tuolloin todella suosittu näyttelijä.
Oscarit
Enkeleitä Broadwaylla sai neljä Oscar -ehdokkuutta:
Bafta-palkinnot
Enkeleitä Broadwaylla sai kaksi BAFTA-ehdokkuutta:
Carlos Barredo
Carlos Barredo Llamazales (s. 5. kesäkuuta 1981 Oviedo) on espanjalainen maantiepyöräilijä. Hän kilpaili Liberty Seguros / Astana -joukkueessa 2004–2006, Quick Stepissä 2007–2010 ja Rabobank-tallissa 2011–2012. Hän voitti vuoden 2009 Clásica de San Sebastián -kilpailun kukistettuaan loppukirissä irtiottokumppaninsa Roman Kreuzigerin.
Barredo lopetti uransa vuonna 2012 kun häntä epäiltiin dopingin käytöstä. Myöhemmin hän sai kahden vuoden kilpailukiellon biologisen dopingpassin perusteella ja kaikki hänen tuloksensa aikavälillä 26.10.2007–24.9.2011 hylättiin.
Zelda Rubinstein
Zelda Rubinstein (28. toukokuuta 1933 – 27. tammikuuta 2010 ) oli yhdysvaltalainen näyttelijä. Hänet muistetaan varsinkin Tangina Barronsin roolista elokuvassa Poltergeist (1982) ja sen vuosina 1986 ja 1988 ilmestyneissä jatko-osissa.
Rubinstein on esiintynyt muissakin elokuvissa ja televisiosarjoissa (muun muassa Rooman sheriffi), myös ääninäyttelijänä. Hän syntyi Pittsburghissa, Pennsylvaniassa, ja opiskeli Kalifornian ja Pittsburghin yliopistoissa.
Rubinstein kärsi lapsuudessaan kasvuhormonin puutteesta jääden lyhyeksi, vain 130 cm:n pituiseksi. Hän toimi aktiivisesti lyhytkasvuisten ihmisten asian puolestapuhujana ja oli 1980-luvulla mukana kansalaistietokampanjassa AIDSin leviämisen estämiseksi Yhdysvaltain länsirannikolla.
Jalkapallon nuorten maailmanmestaruuskilpailut 2005
Jalkapallon nuorten maailmanmestaruuskilpailut 2005 olivat 15. nuorten maailmanmestaruuskilpailut. Kisat pelattiin Alankomaissa 10. kesäkuuta – 2. heinäkuuta.
Turnaukseen osallistui 24 joukkuetta, jotka pelasivat ensin kuudessa neljän joukkueen alkulohkossa. Jatkoon pääsivät kunkin lohkon kaksi parasta sekä neljä parasta lohkokolmosta, ja tämän jälkeen jatkettiin cup-systeemillä.
Mestaruuden voitti Argentiina. Se voitti Utrechtissa pelatussa loppuottelussa Nigerian 2–1. Loppuottelun molemmat maalit teki rangaistuspotkusta Lionel Messi. Pronssille sijoittui Brasilia, joka voitti pronssiottelussa Marokon 2–1.
May'n
May'n (, oik., s. Nagoya, Aichi 21. lokakuuta 1989 ) on japanilainen laulaja. Hän oli Universal Music Japan levymerkillä mutta siirtyi Victor Entertainmentille.
SSH
Secure Shell eli SSH on salattuun tietoliikenteeseen tarkoitettu protokolla. Yleisin SSH:n käyttötapa on ottaa etäyhteys SSH-asiakasohjelmalla SSH-palvelimeen päästäkseen käyttämään toista konetta merkkipohjaisen konsolin kautta. SSH:lla voidaan myös suojata FTP-, HTTP- tai muuta liikennettä, joka toimii samalla tasolla. Rlogin, telnet, rsh, rcp ja rdist suositellaan korvattavaksi SSH:lla, koska näiden yhteydenottotapojen suojaustaso on varsin heikko.
SSH-protokollasta on kaksi versiota, vanhentunut SSH1 ja SSH2. SSH2 kehitettiin kiertämään RSA-algoritmin patentteja.
SSH-protokollan ensimmäisen version (SSH1) kehitti vuonna 1995 tekniikan lisensiaatti Tatu Ylönen, joka työskenteli tuolloin tutkijana teknillisessä korkeakoulussa. Sittemmin hän perusti SSH Communications Security -nimisen yrityksen. Tässä jo vanhentuneessa suojauksessa käytettävät algoritmit kuten RSA ja muut ovat osoittautuneet erittäin hyviksi. Myöhemmin SSH1:n yksinkertainen tiedon oikeellisuuden tarkistussumma (CRC) on osoittautunut epäonnistuneeksi. Tämä on kuitenkin korvattu SSH2:ssa, jota nykyään suositellaan käytettäväksi.
SSH-asiakasohjelma kuuluu nykyisin useimpien Unix-sukuisten käyttöjärjestelmien oletusasennukseen, ja se on yleensä käytettävissä komentoriviltä komennolla ssh. Windows-koneilla suosittu SSH-etäkäyttöohjelma on PuTTY.
Sertifikaatit
Yhteyttä muodostaessa SSH-asiakas pyytää käyttäjää tarkistamaan palvelimen identiteetin ("isäntäavain" eli "host key") kun yhteys muodostetaan ensimmäistä kertaa. Tarkistus tehdään "sormenjäljen" perusteella, joka on palvelimen julkisesta avaimesta muodostettu tiiviste (esimerkiksi SHA-256). Koska ihmiselle tarkistus on vaivalloista ja virheherkkää, tiedot voidaan tallettaa tunnettujen palvelimien listaan tai ne voidaan jakaa DNSSECin avulla.
Käyttäjä tunnistautuu palvelimelle tyypillisesti salasanalla, mutta näiden heikkouksien vuoksi on parempi käyttää avaimia, jolloin käyttäjän ei tarvitse syöttää salasanoja. Sallitut avaimet voidaan tallettaa käyttäjäkohtaisesti palvelimella. Palvelimen avain ei muutu usein, mutta se voi muuttua palvelimen muutoksien tai domain-nimen muutoksen vuoksi. Myös käyttäjät voivat tarvita uusia avaimia koska ne voidaan julkaista vahingossa tai ne voivat hukkua.
OpenSSH tukee SSH-sertifikaattia, joka sisältää julkisen SSH-avaimen sekä avaimeen liittyvää metatietoa, jotka luotettava taho allekirjoittaa kryptografisesti. Sertifikaattia voidaan käyttää julkisen avaimen sijaan kun muodostetaan yhteyttä, jolloin ei tarvitse käsin tarkistaa avainta.
Huomioitavaa salatun yhteyden muodostamisessa
Suojatun liikenteen yksi tärkeimmistä periaatteista on, että mahdollisimman monessa paikassa käytetään mahdollisimman monta erityyppistä algoritmia. Näin krakkeri ei yhden liikenteen suojaukset murrettuaan osaa purkaa samalla keinolla muita yhteyksiä. Siksi SSH-ohjelmissa on hyvin monia käytettävissä olevia algoritmeja. Vaikka tieto, jota voisi kuljettaa verkon yli, ei olisikaan arkaluontoista, niin on silti suositeltavaa käyttää salattuja yhteyksiä, koska näin salasanakin säilyy suojattuna toisin kuin telnet-liikenteessä ja suojatun liikenteen määrä verkossa lisääntyy. Tämä hankaloittaa osittain krakkereita erottamasta arkaluontoista tietoa triviaalista informaatiosta.
Vaikka SSH luokitellaan turvalliseksi, siihen liittyy eräitä haavoittuvuuksia, joita voidaan hyödyntää hyökkäyksissä. Ensimmäistä yhteyttä kahden pisteen välille muodostaessa vaihdetaan salausavaimet hyvin heikon salauksen voimin (ks. Potenssiinkorotusalgoritmi). Jos krakkeri käyttää mies välissä -tekniikkaa, niin hän voi lukea kahden pisteen välille muodostettavat yhteydet. Tämä ongelma voidaan välttää lähettämällä salausavaimet perinteisessä postissa tai kuljettamalla avaimet taskussa pisteiden välillä. On ensiarvoisen tärkeää huomioida, ettei tätä ongelmaa ole kuin SSH-1-protokollaa käytettäessä. SSH-2:ssa avaimien vaihto tapahtuu tietoturvallisesti.
Toisaalta esimerkiksi SSH-putkea ei kannata muodostaa missä tahansa. Jos et luota ympäristöön, missä olet, älä ota yhteyttä. Jälleen täytyy salausavain saada molempien pisteiden välille, ja liian usein ihmiset jättävät palvelimen avaimen koneelle, jolta yhteys muodostettiin. Tämän jälkeen krakkeri voi perustaa oman valepalvelimensa ja varastaa salasanoja muilta saman palvelimen käyttäjiltä aiemmin mainitulla tekniikalla.
SSH-asiakaspääteohjelmia ja palvelinversioita on hyvin monenlaisia. Yhden valmistajan SSH-pääteohjelma ei välttämättä ole yhteensopiva toisen valmistajan palvelinohjelman kanssa, koska asiakasohjelma ei välttämättä tue palvelimen vaatimia suojausalgoritmeja. Tämä on kuitenkin hyvin harvinaista. Yleensä palvelin ja asiakasohjelma ovat yhteensopivia ja todennäköisempää on, että palvelin ja pääteohjelma löytävät yhteisen sävelen. Tätä varten Internet Engineering Task Force, eli lyhyemmin IETF, on luonut standardin SSH:lle.
SFTP
SFTP (SSH File Transfer Protocol tai Secure File Transfer Protocol) on SSH:n mukana tuleva ohjelma, joka on tarkoitettu tiedonsiirtoon. Sillä ei ole yhteyksiä vanhempaan FTP-protokollaan.
OpenSSH-kehittäjät ovat julistaneet tiedostoja SSH-yhteyden yli kopioivan scp-ohjelman ja protokollan vanhentuneeksi. OpenSSH suosittelee käytettäväksi sftp:tä tai rsync:iä tiedostojen siirtoon.
Tom Nordlie
Tom Nordlie (s. 2. maaliskuuta 1962) on norjalainen jalkapallovalmentaja.
Ura
Nordlie aloitti valmennusuransa 1988 naisjoukkue Skedsmo FK:n päävalmentajana. Sen jälkeen hän toimi useiden pienten norjalaisseurojen valmentajana. 1998 hän johdatti Odd Grenlandin Adeccoligaenin voittoon ja seuraavalla kaudella Tippeligaenissa hienosti seitsemänneksi.
Oddissa saavuttamansa menestyksen jälkeen Nordlie nousi Vålerenga IF:n päävalmentajaksi kaudeksi 2000. Kaikki meni kuitenkin pahemman kerran pieleen oslolaisten pudottua Tippeligaenista kauden päätteeksi. Vålerengasta saamiensa potkujen jälkeen Nordlie toimi TV2:den kommentaattorina kunnes palasi valmentajaksi kaudeksi 2002 Sandefjordin joukkueeseen.
Nordlien johdolla Sandefjord oli nousukarsinnoissa sekä 2002 että 2003, muttei onnistunut kummallakaan kaudella voittamaan ratkaisevia otteluita. Kaudeksi 2004 hän siirtyi IK Startin peräsimeen. Debyyttikausi Startissa toi heti Adeccoligaenin voiton ja korkeasuhdanne jatkui myös kaudella 2005 Tippeligaenissa. Kaikkien yllätykseksi Nordlien luotsaama IK Start taisteli mestaruudesta häviten lopulta vain maalieron turvin Vålerengalle. Nordlie palkittiin vuoden 2005 parhaana Tippeligaen-valmentajana.
Kausi 2006 ei kuitenkaan alkanut edelliskauden tavoin vaan Start vajosi sarjan hännille. Nordlie saikin potkut seurasta heinäkuussa. Syynä on pidetty kehnohkon menestyksen vuoksi myös Nordlien ja pelaajien välisiä erimielisyyksiä.
Syyskuussa 2006 Nordlie siirtyi kauden loppuun Viking FK:n päävalmentajaksi seuraten tehtävässä erotettua Tom Prahlia. Nordlien johdolla sarjan hännille juuttunut stavangerilaisseura onnistui säilyttämään sarjapaikkansa. Marraskuussa 2006 Nordlie jätti Vikingin ja siirtyi Lillestrøm SK:n päävalmentajaksi.
Kaudella 2007 Nordlie johdatti Lillestrømin Tippeligaenissa neljänneksi. Norjan cupissa joukkue nappasi voiton kaatamalla finaalissa FK Haugesundin 2–0. Kausi 2008 alkoi kuitenkin katastrofaalisesti ja LSK:n kerättyä vain kuusi pistettä kahdeksasta ottelusta Nordlie jätti tehtävänsä huhtikuun lopulla 2008.
Nordlie palasi valmennustehtäviin, kun Adeccoligaenin hännille juuttunut Kongsvinger IL palkkasi hänet uudeksi päävalmentajakseen. Nordlie jätti seuran elokuussa 2009 ja allekirjoitti kaksivuotisen sopimuksen Fredrikstad FK:n kanssa. Pesti jäi kuitenkin lyhyeksi ja mnenestys surkeaksi, sillä Nordlie ei kyennyt pitämään Fredrikstadia pääsarjassa, vaan seura putosi yllättäen Adecco-liigaan. Nordlie joutui jättämään tehtävänsä tammikuussa 2010.
Syyskuun alussa 2011 Nordlie palasi Kongsvingerin valmentajaksi. Hänen johdollaan KIL sijoittui 1. divisioonass seitsemänneksi ja Nordlie jatkoi kauden jälkeen päävalmentajana. Kausi 2012 ei sujunut suunnitelmien mukaan ja KIL jäi kauas kärjestä ollen lopulta sarjassa yhdeksäs. Kauden jälkeen Nordlie jätti seuran.
Heinäkuun loppupuolella 2014 Nordliesta tuli Tippeligaenissa häntäpäähän pudonneen Sandnes Ulfin päävalmentaja. Nordlie ei onnistunut pelastamaan seuraa putoamiselta 1. divisioonaan ja hän jätti seuran kauden jälkeen.
Kaudella 2015 Nordlie toimi norjalaisen naisjalkapallojoukkue Avaldsnesin päävalmentajana. Hän sai potkut lokakuussa 2015, vaikka joukkue oli Norjan liigassa toisena ja oli edennyt Nordlien johdolla cupin loppuotteluun. Toukokuussa 2016 Nordlien valmennusura jatkui Norjan 2. divisioonassa Skeidin päävalmentajana.
Joulukuun alussa 2019 Nordlie jätti Skeidin ja palasi reilun 10 vuoden tauon jälkeen liigan putoamiskarsintaan jääneen Lillestrømin päävalmentajaksi. Sarjakarsinnoissa LSK hävisi vierasmaalisäännön perusteella IK Startille ja putosi liigasta. Putoamisen myötä Nordlie jätti joukkueen.
Tolkien
Tolkien on sukunimi, joka on muun muassa seuraavilla henkilöillä:
Woodpecker Film
Woodpecker Film on vuonna 1976 perustettu helsinkiläinen mainoselokuvien tuotantoyhtiö. Yrityksen toimitusjohtajana toimi vuosina 2007-2018 Hannu Kalliolahti ja vuoden 2019 alusta Jukka Valtanen. . Woodpeckerin tuotannot, kuten monimedialliset mainoskampanjat ja musiikkivideot ovat saaneet useita palkintoja sekä kotimaassa että ulkomailla.
Historiaa
Woodpecker-filmi kuului jo 1970-lopulla ja 1980-luvulla Suomen merkittävimpiin mainoselokuvien tuotantoyhtiöihin. Koko 1990-luvun Woodpeckerin toimitusjohtajana toimineen Merja Metsävaara-Mildhin luotsaamana yhtiöstä kasvoi vuoteen 2000 mennessä Suomen suurin itsenäinen tuotantoyhtiö 6,9 miljoonan euron liikevaihdolla.
Woodpecker kuului 1990-luvun lopulta vuoteen 2008 Talentum Oyj:n omistamaan Varesvuo Partners -konserniin, jonka muita yhtiöitä olivat muun muassa Moskito Television Oy, Kaivopuiston Grillifilmi ja Angel Films Oy sekä klassisen musiikin levy-yhtiö Ondine Oy.
Vuonna 2002 Woodpecker Filmiin sulautettiin Varesvuo-ryhmän Revolution Films, jonka emoyhtiöstä Moskito Television Oy:stä Varesvuo Partners oli ostanut enemmistön. Merja Metsävaara-Mildh ja yhtiössä neljä vuotta toiminut ohjaaja Jappe Päivinen jättivät Woodpeckerin. Vuoden 2003 jouluksi Woodpecker Film tuotti asiakkailleen joulutervehdykseksi ohjaajansa Jalmari Helanderin ideoiman ja ohjaaman Rare Exports -lyhytelokuvan, joka sai muutaman vuoden aikana verkossa miljoonia katsojia. Ranskalainen tuottaja-ohjaaja Luc Besson halusi videon uusia lahjakkuuksia esittelevälle dvd:lleen, ja Helanderin ideasta alkoi kehittyä samanniminen pitkä elokuva.
Vuonna 2004 Woodpeckerin nimen alle sulautettiin Varesvuo Partnersin Crea-Filmi Oy, samalla kun saman konsernin Elohopea-Filmistä ja Filmitallista muodostettiin Kaivopuiston Grillifilmi. Samana vuonna kansainvälistä mainoselokuvatuotantoa luotaava Shots-vuosijulkaisu listasi Woodpecker Filmin maailman sadan palkituimman tuotantoyhtiön joukkoon ainoana pohjoismaisena tuotantoyhtiönä. Sija 72 listalla perustui Woodpeckerin palkinto- ja shortlistasijoituksiin Cannesissa, Golden Award of Montreux’ssä sekä Epica-, Clio- ja Effie-kilpailuissa.
Vuonna 2008 Woodpeckerin ohjaajina toimivat Sam Shingler, Tommi Pietiläinen, Pete Veijalainen, Samuli Valkama ja Mikko Lehtinen. Vuonna 2010 ohjaajalistan muodostivat Juho Konstig, Aleksi & Akseli sekä ohjaajakollektiivi Gang of Three (Kalle Kotila, Sam Shingler ja Samuli Valkama. Tällöin Woodpecker oli osa Varesvuo Partnersista syntynyttä Moskito Groupia, joka puolestaan kuului pohjoismaiseen tv-tuotantokonserniin Northern Allianceen.
Vuodesta 2011 Woodpecker Film on ollut riippumaton itsenäinen tuotantoyhtiö.
Ohjaajat ja tuottajat 2010-luvun alkuvuosina
ohjaajat
tuottajat
Avaris
Avaris tai Auaris ( tai ; myös ) eli Hut-waret oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Sethroiteen nomokseen. Nimen perusteella kyseessä on mahdollisesti sama paikka kuin Pa-awi-en-Auris, joka tunnetaan muuten huonosti.
Maantiede
Avaris sijaitsi Niilin suiston itäosassa Niilin Pelusiakos-suuhaaran eli Pelusionin suuhaaran lähellä. Kaupungin arkeologinen kohde ja tell eli rauniokumpu tunnetaan nimellä Tell el-Dab'a. Se sijaitsee koilliseen nykyisestä Kairosta.
Historia
Ensimmäinen suunniteltu asutus Avariksen paikalla vaikuttaa perustetun Amenemhet I:n ajalla n. 1963–1934 eaa. Jo ennen tätä paikalla on ollut Meryibre Khety I:n tila ja omistuksia noin 2160 eaa. Noin 1872–1853 eaa. paikalle rakennettiin Amenemhet I:n muistotemppeli. 12. dynastian aikana noin 1985–1773 eaa. alueelle asettui paljon syyrialais-palestiinalaista väestöä, ja kaupunki laajeni huomattavasti. Asukkaat toimivat egyptiläisten palveluksessa muun muassa sotilaina, kauppiaina ja käsityöläisinä.
pienoiskuva|vasen|Aasialaisperäisen virkamiehen patsaan pää Avariksesta. Merkittävimmillään Avaris oli Egyptin toisella välikaudella eli noin 1650–1550 eaa. eli 16. ja 17. dynastian aikana. Se toimi Egyptiä tuohon aikaan hallinneiden aasialaisten paimentolaisten hyksojen vahvasti linnoitettuna pääkaupunkina. Kaupunki kasvoi tuona aikana edelleen. Hyksojen pääkaupunkina Avariksen mainitsevat Manetho ja Josephus sen kreikkalaisella nimimuodolla Auaris. Egyptinkielinen sana waret (wꜥrt) voi tarkoittaa sekä ’jalkaa’ että ’pakenemista’, ja siksi kaupungin egyptinkielinen nimi Hut-waret on tulkittu sekä muodossa ”Jalan talo”, mikä saattoi viitata Osiriksen jalkaan, että ”Pakenemisen talo”.
Conservatoire national des arts et métiers
Conservatoire national des arts et métiers (CNAM) on grande école Pariisissa, Ranskassa. Sen tavoitteena on tarjota koulutusta ja tutkimusta tieteen ja teollisuuden edistämiseksi. Siinä on laaja keksintöjen museo, joka on myös suuren yleisön käytettävissä.
Avaris
Historia
pienoiskuva|vasen|Ennallistus Avariksen niin kutsutusta palatsista G. Egyptiläiset valloittivat alueen ja tuhosivat kaupungin Ahmosen aikana vuonna 1530 eaa. Tuon jälkeen suuri osa asutuspaikasta hylättiin. Avaris kuitenkin jatkoi merkittävänä kauppapaikkana ja tukikohtana tämän jälkeenkin, ja se oli aikansa Egyptin merkittävin satama. 12. dynastian aikana, tarkemmin Thutmosis III:n ja Amenhotep II:n aikana, paikalle rakennettiin palatsikompleksi. Alueella oli myös sotilas- ja laivastotukikohdat, ja tuon ajan lähteissä mainittu paikannimi Peru-nefer viittaa todennäköisesti samaan paikkaan. Horemhebin aikana aiempien rakennusten paikalle rakennettiin linnoitus, jonka tarkoituksena oli puolustautuminen heettiläisiä vastaan. Ramses II:n pääkaupunki Pi-Ramses, joka oli olemassa noin vuosina 1275–1060 eaa., rakennettiin Avariksen lähelle.
Myöhempinä aikoina kaupungin paikalta vietiin rakennusmateriaalia ja veistoksia Tanikseen, Bubastikseen ja Leontopoliihin. Kaupungin paikalla on suoritettu arkeologisia kaivauksia vuosina 1885, 1941–1942, 1951–1954 ja 1966–1969 sekä vuodesta 1975 eteenpäin. Vuodesta 1966 lähtien kaivauksia ovat suorittaneet itävaltalaiset arkeologit.
Rakennukset ja löydökset
pienoiskuva|Ennallistus eräästä [[Tell el-Daban minolaiset seinämaalaukset|Avariksen minolaisesta seinämaalauksesta. Iraklionin arkeologinen museo.]]
Kaupungin jäännökset ovat nykyisin osaksi paikalla olevan kylän ja maanviljelysmaiden alla. Kaupungista on saatu tutkakuvia, joista erottuu muun muassa sataman paikka, katuverkostoa, taloja ja hautoja.
12. dynastian aikaisia palatseja on tunnistettu kolme. Niiden kokonaispinta-ala oli noin 5,5 hehtaaria. Niistä kaksi, niin kutsutut palatsit F ja G, oli koristeltu minolaisilla freskoilla, mikä kertoo yhteyksistä Kreetalle. Freskot tunnetaan Tell el-Daban minolaisina seinämaalauksina.
Rauniokummulla on myös Pi-Ramseksen kaupungin eteläisimpien osien jäänteitä.
Naurisjärvi
Naurisjärvi on Pirkanmaalla Oriveden Längelmäen Ristijärven lähellä sijaitseva järvi.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 131,2 metriä mpy. Siihen on johdettu kaakosta metsäoja, jonka valuma-alueella sijaitsee Kankijärvi. Sen pohjoispuolen Jussijärven laskuoja päättyy metsään Naurisjärven puoleiseen rinteeseen. Järven oma laskuoja lähtee sen lounaispäästä ja se laskee Saunavuoren juurelta Vähään Heinäjärveen. Vesireitti jatkuu Heinäojaa pitkin Vähään petääjärveen, jonka vedet päätyvät lopulta Sahajokeen.
Historiaa
Vuoden 1986 peruskartassa on enimmäistä kertaa näkyvissä varaumat tuleville metsäteille. Ensimmäinen tie päättyi näköjään järven kaakkoispuolelle. Ennen sitä oli järvi saanut olla melko tavalla luonnontilassa.
Dorcus Inzikuru
Dorcus Inzikuru (s. 2. helmikuuta 1982 Verra Ezuku) on ugandalainen kestävyysjuoksija. Hän on kautta aikain ensimmäinen naisten estejuoksun maailmanmestari.
Inzikuru sijoittui 5 000 metrillä kuudenneksi Johannesburgin Afrikan kisoissa 1999. Vuonna 2000 hän sijoittui maastojuoksun MM-kilpailuissa alle 20-vuotiaiden sarjassa kymmenenneksi ja voitti 5 000 metrillä nuorten maailmanmestaruuden ajalla 16.21,32. Vuonna 2002 hän sijoittui samalla matkalla Kansainyhteisön kisoissa neljänneksi ja Afrikan mestaruuskisoissa hopealle ajalla 15.54,22. Seuraavana vuonna hän saavutti Abujan Afrikan kisoissa 5 000 metrillä hopeaa ajalla 16.42,9.
Helsingin MM-kisoissa 2005 Inzikuru voitti ensimmäistä kertaa arvokisojen ohjelmassa olleen naisten estejuoksukilpailun ajalla 9.18,24. Samalla hän toi maalleen Ugandalle ensimmäisen yleisurheilun maailmanmestaruuskilpailuiden kultamitalin ja yleisurheilun arvokisojen kultamitalin sitten John Akii-Buan olympiakullan 1972. Samana syksynä hän voitti estejuoksun vielä IAAF:n yleisurheilufinaalissa. Vuonna 2006 hän voitti Kansainyhteisön kisojen mestaruuden estejuoksussa ajalla 9.19,51.
Inzikurun etunimi kirjoitetaan usein muotoon Docus, koska se on virheellisesti painettu passiin kyseisessä muodossa. Hän on 156 senttimetriä pitkä ja painaa 51 kilogrammaa. Inzikuru synnytti alkuvuodesta 2008 lapsen.
Maastohiihto talviolympialaisissa 2014 – miesten parisprintti
Miesten parisprintti vuoden 2014 talviolympialaisissa kilpailtiin 19. helmikuuta hiihtokeskus Laurassa, Krasnaja Poljanan asutuskeskuksen lähellä. Kilpailun voitti Suomen hiihtäjäkaksikko Sami Jauhojärvi ja Iivo Niskanen. Hopealle hiihtivät Venäjän Maksim Vylegžanin ja Nikita Krjukov ja pronssia sai Ruotsin hiihtäjäpari Emil Jönsson ja Teodor Peterson.
Tetricus I
250px|thumb|Gallian keisarikunta (vihreällä) vuonna 271. 200px|thumb|Tetricus II roomalaisessa kolikossa.
Gaius Pius Esuvius Tetricus, usein Tetricus I, oli lyhytikäisen Gallian keisarikunnan viimeinen keisari vuosina 271–274. Hänet nimitettiin Victorinuksen seuraajaksi pian tämän kuoleman jälkeen.
Keisarina
Tetricuksen taustasta ennen keisariutta ei tiedetä juuri mitään. Hän oli ainakin senaattori ja edellisen Gallian keisarin Victorinuksen kuollessa Gallia Aquitanian maaherra (praeses provinciae Aquitaniae) keväällä 271. Victorinuksen äiti Victoria ilmeisesti lahjoi armeijan huutamaan Tetricuksen keisariksi. Tetricus otti keisarinviran Burdigalassa ja hänet tunnustettiin Galliassa, kahdessa Germanian provinsseissa ja Britanniassa, muttei Hispaniassa vaikka epäluotettava Historia Augusta niin väittääkin. Hispania ei ollut hyväksynyt myöskään edellistä hallitsijaa Victorinusta, joten kyseinen alue oli nyt käytännössä menetetty takaisin Roomalle.
Tetricus matkasi Augusta Treverorumiin ja taisteli matkalla Reinin ylittäneitä germaaneja vastaan. Vuoden 271 lopulla hän teki Augusta Treverorumista pääkaupunkinsa. Seuraavana vuonna germaanit hyökkäsivät uudestaan mutta Tetricuksen joukot löivät ne takaisin. Tammikuun ensimmäisenä päivänä vuonna 273 hän otti vastaan toisen konsulinvirkansa ja myöhemmin samana vuonna, luultavasti myöhään keväällä tai aikaisin kesällä, hän nimitti poikansa Tetricus II:n caesariksi. Samana vuonna hän valtasi takaisin Gallia Aquitanian eteläosan ja Gallia Narbonensiksen länsiosan, jotka oli menetetty Claudius Gothicuksen joukoille vuonna 269. Rooman keisari Aurelianus oli tällä välin sotaretkellä Syyriassa, joten hän ei voinut estää Tetricusta.
Sota Aurelianusta vastaan
Tammikuun alussa 274 Tetricus oli yhdessä poikansa kanssa konsulina. Aurelianus oli tällä välin palannut idän sotaretkeltä ja valmisteli nyt hyökkäystä Galliaan. Tetricus armeijoineen joutui pian marssimaan etelään Aurelianuksen joukkoja vastaan. Ratkaiseva taistelu käytiin helmi-maaliskuussa 274 katalaunien kentällä (apud Catalaunos) lähellä nykyistä Châlons-sur-Marnen kaupunkia.
So (albumi)
So on englantilaisen rockmuusikon Peter Gabrielin viides studioalbumi, joka julkaistiin 19. toukokuuta 1986 Charisma Records -levy-yhtiöllä.
Tetricus I
Sota Aurelianusta vastaan
Historia Augustan, ja 300-luvulla eläneiden historioitsijoiden Eutropiuksen ja Aurelius Victorin mukaan Tetricus loikkasi poikansa kanssa Aurelianuksen puolelle. Syy tähän oli eräs Faustinus, joka oli joko ryhtymässä tai oli jo ryhtynyt vallankaappaukseen Augusta Treverorumissa. Nykyhistorioitsijoiden mukaan tämä on kuitenkin vain Aurelianuksen propagandaa ja mahdollisesti Tetricus taisteli loppuun asti ja alistui vasta vangiksi jouduttuaan. Tetricuksen joukot jatkoivat kuitenkin taistelua ja tappiot olivat kovat molemmilla puolilla mutta lopulta Aurelianuksen armeijan kokemus ja koko oli liikaa.
Myöhempi elämä
Taistelun jälkeen Aurelianus vietti loisteliaan triumfin Roomassa. Siinä esiteltiin Tetricuksia ja Palmyrasta vangittua kuningatar Zenobiaa. Triumfin jälkeen Tetricukset armahdettiin ja Eutropiuksen mukaan Tetricus jopa nimitettiin Lucanian maaherraksi (corrector Lucaniae). Hän eli vanhaksi ja seurasi poikansa Tetricus II:n poliittista uraa. Tämä pääsi jopa senaatin jäseneksi. Tetricuksen kuolinvuosi on tuntematon.
Eerik XIII Pommerilainen
200px|thumb|Eerik Pommerilaisen hauta. thumb|Eerik Pommerilainen kruunataan [[Kalmarin unionin kuninkaaksi 17. kesäkuuta 1397. Hans Peter Hansenin piirros 1800-luvulta.]] Eerik Pommerilainen (noin 1382 Rügenwalde, Pommeri – 1459 Rügenwalde) oli Norjan kuningas 1389–1442, Tanskan ja Ruotsin kuningas 1396–1439 sekä Kalmarin unionin kuningas 1397–1439.
Eerik Pommerilainen oli samanaikaisesti
Elämäkerta
Eerik Pommerilainen oli Pommerin Vratislavin ja Mecklenburgin Marian poika, ja kuningatar Margareetan sisaren tyttärenpoika, jonka Margareeta adoptoi sen jälkeen kun hänen oma poikansa Olavi oli kuollut, tavoitteenaan nostaa tämä yhteispohjoismaisen unionin kuninkaaksi.
Margareeta voitti vuonna 1389 Albrekt Mecklenburgilaisen ja nousi Ruotsinkin kuningattareksi, jolloin hänellä oli kaikkien Pohjoismaiden kruunut. Eerikistä oli tullut perimyksen kautta Norjan kuningas jo seitsemänvuotiaana 1389 ja vuonna 1396 hänet valittiin Tanskan kuninkaaksi ja myöhemmin samana vuonna Ruotsin kuninkaaksi (nimellä Eerik XIII). Seuraavana vuonna hänet kruunattiin Kalmarin linnassa Pohjoismaiden yhteiseksi kuninkaaksi. Siellä Margareeta esitti ajatuksensa Kalmarin unionista ja sen aikana kirjoitettiin niin sanottu unionikirje, jossa kuvailtiin unionin hallintoa ja määrättiin yhteispohjoismainen kuninkuus periytyväksi Eerikin pojan kautta. Jos kuninkaalla ei olisi poikaa, kuninkuus valittaisiin yhteispohjoismaisesti vaaleilla.
Kuningatar Margareeta hallitsi käytännössä pitkään Kalmarin unionia Eerikin jo ollessa kuninkaana tavoitteenaan kuninkaanvallan ja unionin lujitus. Margareetan kuoleman jälkeen Eerik jatkoi samalla linjalla. Hän siirsi entistä paikallisen tason päätäntävaltaa omille luottomiehilleen Tanskaan, jossa hän pääasiassa oleskeli, ja linnanherroiksi ympäri unionia hän nimitti omia tanskalaisia ja saksalaisia suosikkejaan. Ruotsin valtaneuvoston valtaa hän pyrki rajoittamaan. Uusia veroja säädettiin ja maatiloja otettiin kruunulle. Käytännössä valta unionissa keskittyi Tanskaan.
Eerik joutui konfliktiin Hansaliiton kanssa, kun hän asetti Juutinrauman tullin. Hansaliitto ei katsonut hyvällä Eerikin pyrkimyksiä Itämeren hallintaan, vaan julisti vuonna 1426 kauppasaarron auttaakseen Holsteinin kreivejä, joilta Eerik pyrki saamaan Etelä-Jyllannin. Tämä vahingoitti etenkin Ruotsia, joka oli ollut vilkkaissa kauppasuhteissa Lyypekin kanssa. Tämä herätti yhdessä muutenkin kaukaiseksi koetun Etelä-Jyllannin sotien kanssa katkeruutta Ruotsissa kaikissa kansankerroksissa.
Vuonna 1434 Ruotsissa puhkesi Engelbrektin kapina, johon Ruotsin valtaneuvosto liittyi ja joka johti Eerikin ja ruotsalaisten välillä pitkällisiin välienselvittelyihin, joita ei saatu soviteltua. Vuonna 1439 Eerik erotettiin lopulta kaikkien Pohjoismaiden kuninkuudesta. Hän linnoittautui Gotlantiin, josta käsin hän häiritsi meriliikennettä merirosvouksella, kunnes sopi kuningas Kristianin kanssa saaren luovuttamisesta. Hän palasi Pommeriin, jossa kuoli 1459.
250px|thumb|Eeri Pommerilaisen sinetti.
Tunturivihvilä
Tunturivihvilä (Juncus trifidus) on monivuotinen, mätästävä ruohovartinen kasvilaji vihvilöiden suvussa.
Ulkonäkö
Tunturivihvilä kasvaa 5–30 senttimetriä korkeaksi. Juurakko on vaakasuora. Ilmaversot muodostavat tiheän mättään. Varsi on pysty, ohut, jäykkä ja hienouurteinen. Tyvitupet ovat avoimet, kellanruskeat ja ylin on usein lavallinen. Varsi on 2–4-lehtinen, lehdet ovat pehmeitä, ohuita ja tummanvihreitä. 2–4 kukinnon tukilehteä ovat aivan latvakukinnon alapuolella, 5–12 cm pitkiä, noin puolen varren pituisia. Kukinto on latvassa, ja siinä on yleensä 2–4 kukkaa, varsilehtien hangassa toisinaan 1–2 kukkaa. Kukat ovat kaksineuvoisia ja säteittäisiä; vaalean- tai tummanruskeita kehälehtiä on kuusi. Kehälehdet ovat 2–3 millimetriä pitkät. Heteitä on kuusi, emin luotti kolmiliuskainen. Hedelmä on monisiemeninen kota, joka on noin 3 mm pitkä, kehää pitempi. Se on tummanruskea, kiiltävä, tylppä ja pitkäotainen.
Elinympäristö
Tunturivihvilä kasvaa tunturien paljakkavyöhykkeellä karuilla kankailla, kivikoissa, kalliohyllyillä, vyörysorarinteillä ja tuulenpieksämillä. Metsävyöhykkeellä se kasvaa muun muassa joenrannoilla ja ultraemäksisellä soralla.